**OBČINA AJDOVŠČINA**

**Javni razpis – sofinanciranje izvajanja kino dejavnosti**

**RAZPISNA DOKUMENTACIJA**

#### I. POGOJI IN NAVODILO ZA PRIJAVO

**1. Prijava**

Prijavitelj mora v svoji prijavi predložiti vse dokumente, zahtevane v javnem razpisu in razpisni dokumentaciji.

Prijava in priloženi dokumenti morajo biti potrjeni (podpisani in žigosani).

Predloženi vzorec pogodbe prijavitelj podpiše, s čimer sprejema pogodbene pogoje.

**2. Vsebina razpisanega programa:**

Izvajanje kino dejavnosti v Dvorani prve slovenske vlade v Ajdovščini obsega predvajanje najnovejših filmov različnih žanrov v sodobni tehnologiji. Kino dejavnost se bo izvajala v letih 2017 in 2018, enkrat mesečno, v istem terminu (predvidoma drugi petek v mesecu), razen v juliju in avgustu. Izvajanje kino dejavnosti v Dvorani prve slovenske vlade v Ajdovščini je v interesu občine Ajdovščina, zato se na podlagi 6. člena Pravilnika o uporabi Dvorane prve slovenske vlade (Uradni list RS, 71/2016) cena uporabe dvorane za ta namen ne zaračuna.

**3. Pogoji, ki jih mora izpolnjevati prijavitelj:**

* Kino dejavnost se izvaja v Dvorani prve slovenske vlade, na Trgu prve slovenske vlade 1, 5270 Ajdovščina.
* Kino dejavnost se v letu 2017 izvaja tako, da izvajalec od vključno meseca marca naprej pripravi 8 projekcijskih dni, in sicer po en projekcijski dan na mesec, razen v juliju in avgustu, ob enakem terminu v vsakem mesecu (predvidoma drugi petek v mesecu).
* Kino dejavnost se v letu 2018 izvaja tako, da izvajalec pripravi 10 projekcijskih dni, in sicer po en projekcijski dan na mesec, razen v juliju in avgustu, ob enakem terminu v vsakem mesecu (predvidoma drugi petek v mesecu).
* Na posamezen projekcijski dan izvajalec zagotovi najmanj 3 predvajanja najnovejših filmov različnih žanrov v sodobni 2K ali 4K in 3D tehnologiji.
* Izvajalec mora ves čas trajanja pogodbe zagotavljati kvaliteto produkcije (mobilni DCP projektor, platno širine vsaj 7 metrov, ozvočenje vsaj 3.1 Dolby procesor).
* Izvajalec mora poskrbeti za varnost obiskovalcev, pridobiti mora vsa potrebna dovoljenja za izvedbo prireditev, spoštovati Hišni red in Požarni red z navodili za uporabnike prostorov Dvorane prve slovenske vlade, objavljene na spletni strani dvorane.
* Izvajalec mora biti registriran za opravljanje dejavnosti, ki jo prijavlja na javni razpis in imeti sklenjene pogodbe z distributerji za predvajanje filmov.

**4. Merila, po katerih se bodo ocenjevale prejete vloge:**

Pri izbiri bodo uporabljena naslednja merila

* Število žanrsko različnih predvajanih filmov na projekcijski dan: število žanrsko različnih predvajanih filmov na projekcijski dan = število točk
* Višina zaprošenega sofinanciranja: večje število točk prejme izvajalec, ki predvidi nižje sofinanciranje občine, po naslednji formuli:
* Najvišji zaprošeni znesek za sofinanciranje lahko znaša največ 300 € (neto) / projekcijski dan.

**II. NAVODILA ZA PRIJAVO**

1. **Način in rok za oddajo prijav**

Prijave v zaprti kuverti z oznako »Javni razpis izvajanje kino dejavnosti - ne odpiraj« se pošlje po pošti ali odda osebno na naslov Občina Ajdovščina, Cesta 5. maja 6a, 5270 Ajdovščina. Na hrbtni strani ovojnice mora biti naveden polni naslov prijavitelja. Prijavi se priložijo obrazci in drugi dokumenti, navedeni v razpisni dokumentaciji, ki jo zainteresirani dobijo v sprejemni pisarni Občine Ajdovščina ali na spletni strani občine: [www.ajdovscina.si](http://www.ajdovscina.si), pod rubriko: Javna naročila, objave, razpisi, zavihek: Javni razpisi.

**Rok za prijavo na javni razpis je 14. 2. 2017**. Šteje se, da je prijava pravočasna, če je bila oddana zadnji dan roka za oddajo prijav, po pošti priporočeno, ali osebno v sprejemno pisarno občine do 15. ure. Prijavitelji, ki bodo oddali nepopolno vlogo, bodo pozvani na dopolnitev, nepravočasno prispele prijave pa bodo s sklepom zavržene.

1. **Obvestilo o izbiri in podpis pogodbe**

Administrativna komisija bo predvidoma 16. 2. 2017 odprla prispele prijave na razpis, po odpiranju pa bo pravočasne in popolne prijave ocenila strokovna komisija.

1. **Razpisni obrazci in dokazila**

Prijavitelj prijavi program na razpisnih obrazcih in priloži ustrezna dokazila:

* Ustanovitveni akt (sklep sodišča, odločba upravne enote, statut društva, …) iz katerega je razvidna registracija in dejavnost prijavitelja.
* Parafiran izvod vzorca pogodbe.

1. **Način financiranja**

Z izbranim izvajalcem programa bo podpisana pogodba o sofinanciranju izvajanja kino dejavnosti v letih 2017 in 2018. Sredstva se izbranemu izvajalcu odobri na podlagi prejetih mesečnih zahtevkov z dokazili o predvajanih filmih (navedba predvajanih filmov in število obiskovalcev) po izvedenem posameznem projekcijskem dnevu.

Ajdovščina, 1. 2. 2017

**ŽUPAN**

**Tadej BEOČANIN**

RAZPISNI OBRAZCI

PRIJAVA NA JAVNI RAZPIS

ZA SOFINANCIRANJE IZVAJANJA KINO DEJAVNOSTI V LETIH 2017 IN 2018

###### PODATKI O IZVAJALCU

1. Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Sedež: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Telefonska št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DŠ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_

7. Ime in priimek odgovorne osebe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tel.: \_\_\_\_\_\_\_\_\_\_\_\_\_\_\_\_\_\_\_\_\_\_\_

9. Leto ustanovitve/registracije: \_\_\_\_\_\_\_\_\_\_\_\_\_ Šifra dejavnosti: \_\_\_\_\_\_\_\_\_\_\_\_\_\_\_\_\_\_\_\_

10. Pravno organizacijska oblika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PODATKI O PROGRAMU (opis):**

**TERMINI IZVAJANJA PROGRAMA :**

|  |  |  |  |
| --- | --- | --- | --- |
| LETO 2017 | | LETO 2018 | |
| mesec | termin | mesec | termin |
|  |  | januar |  |
|  |  | februar |  |
| marec |  | marec |  |
| april |  | april |  |
| maj |  | maj |  |
| junij |  | junij |  |
| september |  | september |  |
| oktober |  | oktober |  |
| november |  | november |  |
| december |  | december |  |

1. **PODATKI ZA OCENJEVANJE VLOGE**

Število žanrsko različnih predstav, ki jih izvajalec ponuja na projekcijski dan:

Višina zaprošenega sofinanciranja na projekcijski dan:

Podpis odgovorne osebe in žig:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum: \_\_\_\_\_\_\_\_\_\_\_\_\_\_\_\_\_\_

1. **IZJAVE**
2. Izjavljam, da sem seznanjen s pogoji in merili javnega razpisa in jih sprejemam.
3. Izjavljam, da navedeni program ni prijavljen na drugih javnih razpisih Občine Ajdovščina.
4. Izjavljam, da so vse kopije dokumentov, ki so priloženi k vlogi enake originalom.
5. Izjavljam, da dovoljujem Občini Ajdovščina objavo lastnih podatkov za potrebe objave rezultatov javnega razpisa.
6. Izjavljam, da imam za izvajanje kino dejavnosti ustrezno zahtevano opremo in sklenjene pogodbe z distributerji za predvajanje filmov.
7. Izjavljam, da so vsi navedeni podatki v vlogi resnični in ustrezajo dejanskemu stanju.

Prijavitelj izjavljam, da sem seznanjen z določbami 35. člena Zakona o integriteti in preprečevanju korupcije (Uradni list RS št. 69/2011-UPB2) in izjavljam, da niti sam, niti nobeden od mojih družinskih članov, niti nihče izmed članov poslovodstva prijavitelja, niti njegovi družinski člani niso subjekti, za katere bi veljala omejitev poslovanja z Občino Ajdovščina po tem členu.

Zavedam se, da v primeru neresničnosti podane izjave sam nosim odgovornost in posledice zaradi ničnosti sklenjene pogodbe.

Podpis odgovorne osebe in žig:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum: \_\_\_\_\_\_\_\_\_\_\_\_\_\_\_\_\_\_

**PRILOGE:**

* Ustanovitveni akt (sklep sodišča, odločba upravne enote, statut društva, …) iz katerega je razvidna registracija in dejavnost prijavitelja.
* Parafiran izvod vzorca pogodbe.

**VZOREC POGODBE**

**Občina Ajdovščina**, Cesta 5. maja 6/a, 5270 Ajdovščina, ki jo zastopa župan Tadej Beočanin,

matična številka 5879914, davčna številka SI51533251, račun 01201-010001459,

v nadaljevanju Občina

in

**Izvajalec, naslov,** ki ga zastopa direktor / predsednik \_\_\_\_\_\_\_\_\_\_\_\_\_\_\_\_\_\_\_\_\_,

matična št. \_\_\_\_\_\_\_\_\_\_\_ davčna št. \_\_\_\_\_\_\_\_\_\_\_\_\_, TRR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v nadaljevanju Izvajalec

skleneta

**POGODBO O SOFINANCIRANJU IZVAJANJA KINO DEJAVNOSTI V LETIH 2017 IN 2018**

1. člen

Pogodbeni stranki ugotavljata:

* da je v interesu Občine, da se v Dvorani prve slovenske vlade v Ajdovščini izvaja kino dejavnost, zato je objavila Javni razpis za sofinanciranje izvajanja kino dejavnosti v letih 2017 in 2018,
* da se je izvajalec prijavil na Javni razpis za sofinanciranje izvajanja kino dejavnosti v letu 2017 in 2018 in bil izbran s sklepom občinske uprave št. \_\_\_\_ z dne \_\_\_\_\_.

1. člen

S to pogodbo se Občina zavezuje sofinancirati, izvajalec pa izvajati program kino dejavnosti za obdobje v letih 2017 in 2018 skladno s pogoji Javnega razpisa za sofinanciranje izvajanja kino dejavnosti v letih 2017 in 2018 ter prijavo izvajalca.

V letu 2017 znaša delež sofinanciranja programa izvajanja kino dejavnosti za obdobje 8 mesecev oz. 8 projekcijskih dni neto \_\_\_ € (bruto \_\_\_ €) (za projekcijski dan neto \_\_\_ €, bruto \_\_\_ €). Sredstva za izvajanje programa so zagotovljena na proračunski postavki 18131 – Ajdovski kino, konto \_\_\_\_\_\_\_\_\_.

Za leto 2018 bo z izvajalcem sklenjen aneks k tej pogodbi, v katerem se bo določila višina sofinanciranja glede na zagotovljena sredstva v proračunu Občine za leto 2018, upoštevajoč število projekcijskih dni in višino sofinanciranja na projekcijski dan (\_\_\_\_\_€ neto/ projekcijski dan).

1. člen

Izvajalec bo v Dvorani prve slovenske vlade v Ajdovščini izvajal kino dejavnost v letu 2017 enkrat mesečno, razen v juliju in avgustu, na določen dan, kot sledi:

v mesecu marcu: \_\_\_\_\_\_\_\_\_

v mesecu aprilu: \_\_\_\_\_\_\_\_\_\_

v mesecu maju: \_\_\_\_\_\_\_\_\_\_

v mesecu juniju: \_\_\_\_\_\_\_\_\_\_

v mesecu septembru: \_\_\_\_\_\_\_\_\_\_

v mesecu oktobru: \_\_\_\_\_\_\_\_\_\_\_

v mesecu novembru: \_\_\_\_\_\_\_\_\_\_

v mesecu decembru: \_\_\_\_\_\_\_\_\_\_

Skladno z 8. členom Pravilnika o uporabi Dvorane prve slovenske vlade (Uradni list RS, 71/2016) Občina lahko, zaradi uporabe dvorane za lastne potrebe, naknadno odpove že odobreno uporabo dvorane. V tem primeru se stranki dogovorita za nadomesten projekcijski dan.

Izvajalec bo na vsak projekcijski dan v posameznem mesecu predvajal (število)\_\_ filmov različnih filmskih žanrov. Izbor filmov pripravi izvajalec, ki je pri tem dolžan upoštevati različne ciljne skupine gledalcev in slediti cilju čim večjega obiska projekcij.

1. člen

Izvajalec se zavezuje:

* da bo program kino dejavnosti, ki je predmet te pogodbe, izvajal kvalitetno in v skladu s prijavljenim programom,
* da bo sam poskrbel za ustrezno oglaševanje med lokalnim prebivalstvom,
* da bo v primeru odpovedi posameznega projekcijskega dne, ali spremembe števila, ali napovedane ure predvajanih filmov zaradi višje sile, pravočasno obvestil javnost in Občino,
* da bo sredstva uporabil izključno za prijavljeni program v skladu s sklepom št. \_\_\_\_\_\_\_\_\_ z dne \_\_\_\_\_\_\_\_\_,
* da bo poskrbel za varnost obiskovalcev, pridobil vsa potrebna dovoljenja za izvedbo prireditev, spoštoval Hišni red in Požarni red z navodili za uporabnike prostorov Dvorane prve slovenske vlade.

1. člen

Izvajalcu se dovoli, da lahko poleg predvajanja filmov zagotovi tudi osnovno gostinsko ponudbo za obiskovalce (pokovka, pijača), ki je običajna za kinematografsko dejavnost.

V primeru morebitnega posebnega čiščenja po posameznem projekcijskem dnevu zaradi razlitja pijač oz. hrane, izvajalec pravočasno sam poskrbi za čiščenje. V kolikor tega ne stori, dvorano očisti Občina na njegove stroške.

1. člen

Občina se zaveže, da bo izvajalcu za predvajanje filmov zagotovila uporabo objekta Dvorane prve slovenske vlade, Trg prve slovenske vlade 1, 5270 Ajdovščina, za vse dni, ki sta jih pogodbeni stranki v tretjem členu pogodbe določili za predvajanje filmov. Občina dovoli izvajalcu uporabo trga pred dvorano za morebitne promocijske akcije v okviru možnosti (ni pa dolžna zagotavljati popolnoma prostega trga).

Uporaba Dvorane prve slovenske vlade za namen izvajanja kino dejavnosti se izvajalcu na podlagi 6. člena Pravilnika o uporabi Dvorane prve slovenske vlade (Uradni list RS, 71/2016) ne zaračuna.

1. člen

Občina bo znesek iz 2. člena te pogodbe izplačevala na podlagi mesečnih zahtevkov, v roku 15 dni po prejemu zahtevka.

Izvajalec mora zahtevek za sofinanciranje vložiti v roku 15 dni po izvedenem posameznem projekcijskem dnevu. Zahtevku mora biti priloženo dokazilo o izvedbi projekcijskega dne, ki mora vsebovati navedbo prikazanih filmov in število obiskovalcev za posamezno projekcijo.

Sredstva po tej pogodbi se črpajo v letu 2017, razen za projekcijski dan v mesecu decembru 2017, za katerega se sredstva lahko črpajo v letu 2018.

1. člen

Pogodbeni stranki se dogovorita, da se ta pogodba sklepa za določen čas do 31. 12. 2017.

Pogodbeni stranki se dogovorita, da bosta za sofinanciranje izvajanja kino dejavnosti v letu 2018 sklenili aneks k tej pogodbi.

1. člen

Izvajalec sme odpovedati pogodbo z odpovednim rokom 2 mesecev, če po izvedbi treh projekcijskih dni ugotovi, da je bil obisk kino predstav premajhen (če je vse predstave v okviru posameznega projekcijskega dneva obiskalo manj kot 150 gledalcev).

Občina sme odpovedati pogodbo z odpovednim rokom 2 mesecev, če se ugotovi, da izvajalec ne izvaja programa skladno s to pogodbo.

1. člen

Občina lahko po predhodnem obvestilu preverja namensko porabo odobrenih sredstev. Izvajalec mora preverjanje omogočiti.

V primeru nenamenske porabe sredstev Občina odstopi od pogodbe, izvajalec pa je nenamensko porabljena sredstva dolžan vrniti skupaj z obrestmi, ki se obračunajo od dneva nakazila sredstev.

Občina ni dolžna skleniti aneksa k pogodbi o sofinanciranju programa za leto 2018, če izvajalec spremeni program, razen v primerih, ko s spremembo soglaša.

1. člen

Občina za namen izvajanja te pogodbe določa, da za izvajanje te pogodbe skrbi Jerica Stibilj.

Izvajalec za namen izvajanja te pogodbe določa, da je skrbnik pogodbe \_\_\_\_\_\_\_\_\_\_\_\_\_\_.

1. člen

Vse spremembe in dopolnitve pogodbe stranki uredita z aneksom k tej pogodbi.

Morebitne spore v zvezi s to pogodbo rešujeta stranki sporazumno, sicer pa pristojno sodišče.

1. člen

Pogodba stopi v veljavo, ko jo pogodbeni stranki podpišeta.

Pogodba je sestavljena v dveh izvodih, od katerih prejme vsaka stranka en izvod.

Številka:

Datum:

|  |  |  |
| --- | --- | --- |
| **IZVAJALEC**  **\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **OBČINA AJDOVŠČINA**  **ŽUPAN**  **Tadej BEOČANIN** |